ПРЕДЛОГ

На основу члана 7. став 3. Закона о путевима ("Сл. гласник РС", бр. 41/2018 и 95/2018 - др. закон), чланa 2. став 3. тачка 10. и члана 4. став 1. и 3. Закона о комуналним делатностима („Службени гласник РС“, број 88/11, 104/2016 и 95/2018), члановима 14д и 14ђ Уредбе о начину и условима за отпочињања обављања комуналних делатности (''Сл.гласник РС'' бр.13/2018, 66/2018 и 51/2019) члана 15. став 1.тачка 3. и 15. и члана 40. став 1. Статута општине Велико Градиште (''Службени гласник општине Велико Градиште'', бр. 2/2019), Скупштина општине Велико Градиште на \_\_\_\_ седници одржаној дана \_\_\_\_.2021. године, доноси

**ОДЛУКУ О ИЗМЕНИ ОДЛУКЕ О НЕКАТЕГОРИСАНИМ ПУТЕВИМА НА ТЕРИТОРИЈИ ОПШТИНЕ ВЕЛИКО ГРАДИШТЕ**

Члан 1.

У члану 13. став 4. Одлуке о некатегорисаним путевима на територији општине Велико Градиште (''Службени гласник општине Велико Градиште“ бр. 17/2021), речи: „Скупштина општине“, замењују се речима: „Општинско веће“.

Члан 2.

Одлука ступа на снагу даном доношења, а објавиће се у „Службеном гласнику општине Велико Градиште“.

*Образложење*

Основ за доношење ове одлуке садржан је у чл. 2. став 3. тачка 10. и чл. 4. став 1. и 3. Закона о комуналним делатностима („Службени гласник РС“, број 88/11, 104/2016 и 95/2018), који прописују да су комуналне делатности између осталих и одржавање улица и путева, као и да јединица локалне самоуправе, у складу са законом, обезбеђује организационе, материјалне и друге услове за изградњу, одржавање и функционисање комуналних објеката и за техничко и технолошко јединство система и уређује и обезбеђује обављање комуналних делатности и њихов развој.

Члан 13. став 4. Одлуке о некатегорисаним путевима на територији општине Велико Градиште (''Службени гласник општине Велико Градиште“ бр. 17/2021) гласи: „*Некатегорисани путеви одржавају се на основу Годишњег програма одржавања некатегорисаних путева, који усваја Скупштина општине Велико Градиште, а доноси Управљача пута (у даљем тексту: Програм).*“

Овом изменом одлуке предлаже се да уместо Скупштине општине, Општинско веће усваја Годишњи програм одржавања некатегорисаних путева, из разлога ефикасности, односно како би се убрзала процедура доношења програма.

Разлог хитности за ступање ове одлуке даном доношења је у потреби стварања брже процедуре за доношење Годишњег програма одржавања некатегорисаних путева.

ПРЕДЛАГАЧ

ОПШТИНСКО ВЕЋЕ